ระเบียบการรถไฟแห่งประเทศไทยระเบียบการรถไฟแห่งประเทศไทยฉบับที่ ๑.๑๑ว่าด้วยลูกจ้างรายเดือนของการรถไฟแห่งประเทศไทย[๑] โดยที่เห็นสมควรปรับปรุงระเบียบการเกี่ยวกับลูกจ้างรายเดือนเสียใหม่และจัดหมวดหมู่เพื่อสะดวกแก่การปฏิบัติและอ้างอิงฉะนั้น อาศัยอำนาจตามความในมาตรา ๓๕ (๒) แห่งพระราชบัญญัติการรถไฟแห่งประเทศไทยพ.ศ. ๒๔๙๔ จึงวางระเบียบเกี่ยวกับลูกจ้างรายเดือนของการรถไฟแห่งประเทศไทยไว้ดังต่อไปนี้ข้อ ๑ ระเบียบนี้เรียกว่า ระเบียบการรถไฟแห่งประเทศไทยฉบับที่ ๑.๑๑ ว่าด้วยลูกจ้างรายเดือนของการรถไฟแห่งประเทศไทยข้อ ๒ ให้ใช้ระเบียบนี้ตั้งแต่วันที่ ๑กุมภาพันธ์ พ.ศ. ๒๕๔๕ เป็นต้นไปข้อ ๓ ให้ยกเลิก๑. ระเบียบการฉบับที่ ๓๕ว่าด้วยการร้องทุกข์ของลูกจ้างในการรถไฟแห่งประเทศไทย ลงวันที่ ๒๙ มิถุนายน ๒๔๙๘๒. ระเบียบการฉบับที่ ๕๙ว่าด้วยการจ้างผู้ปฏิบัติงานประเภทลูกจ้าง ลงวันที่ ๔ สิงหาคม ๒๕๑๕ แก้ไขเพิ่มเติมตามระเบียบการฉบับที่ ๕๙ ก. ลงวันที่ ๑ กุมภาพันธ์ ๒๕๑๖, ฉบับที่ ๕๙ ข. ลงวันที่ ๓๑ พฤษภาคม๒๕๑๗, ฉบับที่ ๕๙ ง. ลงวันที่ ๒๑ เมษายน ๒๕๑๘ และฉบับที่ ๕๙ จ. ลงวันที่ ๒๖ มกราคม๒๕๒๐๓. ระเบียบการฉบับที่ ๑๑๓ ว่าด้วยระเบียบวินัย การลงโทษและการให้ออกจากงานของลูกจ้าง ลงวันที่ ๒๙ สิงหาคม ๒๕๓๗บรรดาระเบียบ คำสั่งใดในส่วนที่มีกำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ลูกจ้างรายเดือน หมายความว่า ลูกจ้างรายเดือนประเภทที่ ๑และลูกจ้างรายเดือนประเภทที่ ๒ลูกจ้างรายเดือนประเภทที่ ๑ หมายความว่าผู้ที่จะได้รับการจ้างเข้าทำงานใหม่แต่ยังไม่ได้บรรจุเป็นพนักงานเนื่องจากรอการตรวจสอบคุณสมบัติลูกจ้างรายเดือนประเภทที่ ๒ หมายความว่าผู้ที่ได้ปฏิบัติงานอยู่แล้วก่อนวันที่๑ มกราคม ๒๕๒๖ แต่ยังมิได้บรรจุเป็นพนักงาน เพราะเหตุขาดคุณสมบัติหรือเหตุอื่นใดและจำเป็นต้องจ้างต่อไป เนื่องจากเป็นผู้มีความชำนาญงาน และหาบุคคลอื่นแทนได้ยากข้อบังคับ หมายความว่า ข้อบังคับการรถไฟแห่งประเทศไทยข้อ ๕ ผู้บังคับบัญชาผู้มีอำนาจสั่งจ้างอนุญาตเกี่ยวกับการลา อนุญาต ให้ลาออก สั่งให้ออก ปลดออก หรือไล่ออกคือผู้บังคับบัญชาที่ได้รับมอบอำนาจตามคำสั่งว่าด้วยการมอบอำนาจการบริหารงานหมวด๑การจ้าง ข้อ ๖ ลูกจ้างรายเดือนของการรถไฟแห่งประเทศไทยจะต้องมีคุณสมบัติดังนี้(๑) อายุไม่ต่ำกว่า ๑๘ ปีบริบูรณ์ และไม่เกิน ๖๐ ปีบริบูรณ์(๒) เป็นผู้เลื่อมใสในการปกครองระบอบรัฐธรรมนูญด้วยความบริสุทธิ์ใจ(๓) มีสุขภาพร่างกายสมบูรณ์ตามความประสงค์ของการรถไฟแห่งประเทศไทย(๔) ไม่เป็นผู้บกพร่องในศีลธรรมอันดี(๕) ไม่เป็นผู้มีหนี้สินล้นพ้นตัว(๖) ไม่เป็นหรือเคยเป็นบุคคลล้มละลาย(๗) ต้องสามารถทำงานให้แก่การรถไฟแห่งประเทศไทยได้เต็มเวลา(๘) ไม่เป็นข้าราชการ หรือเป็นพนักงานรัฐวิสาหกิจซึ่งมีตำแหน่งหรือเงินเดือนประจำ รวมทั้งข้าราชการการเมือง ลูกจ้างของกระทรวง ทบวงกรม หรือทบวงการเมืองซึ่งมีฐานะเทียบเท่าพนักงานส่วนท้องถิ่น และสมาชิกสภาท้องถิ่นหรือสภากรุงเทพมหานครและผู้บริหารท้องถิ่น(๙) ไม่เป็นกรรมการพรรคการเมืองหรือเจ้าหน้าที่ในพรรคการเมืองลูกจ้างรายเดือนประเภทที่ ๑ นอกจากจะต้องมีคุณสมบัติตาม (๑)- (๙) แล้วจะต้องมีคุณสมบัติที่จะบรรจุเป็นพนักงานของการรถไฟแห่งประเทศไทยได้ตามข้อบังคับว่าด้วยการบรรจุการแต่งตั้ง การถอดถอนพนักงานของการรถไฟแห่งประเทศไทยลูกจ้างรายเดือนประเภทที่ ๒ นอกจากต้องมีคุณสมบัติตาม (๑) -(๙) แล้วจะต้องเป็นผู้ที่ได้ปฏิบัติงานอยู่แล้วก่อนวันที่ ๑ มกราคม ๒๕๒๖และได้ปฏิบัติงานติดต่อกันจนถึงวันที่ระเบียบนี้ใช้บังคับข้อ ๗ ลูกจ้างรายเดือนให้ได้รับเงินค่าจ้างตามอัตราดังนี้(๑) ลูกจ้างรายเดือนประเภทที่ ๑ให้ได้รับเงินค่าจ้างเป็นรายเดือนในอัตราและขั้นต้นขั้นสูงตามที่กำหนดไว้ในข้อบังคับว่าด้วยอัตราเงินเดือนพนักงานของการรถไฟแห่งประเทศไทยและข้อบังคับว่าด้วยวิทยฐานะ และอัตราเงินเดือนสำหรับบรรจุบุคคลใหม่เข้าทำงานเป็นพนักงานของการรถไฟแห่งประเทศไทยทั้งนี้สุดแต่จะจ้างเพื่อบรรจุเข้าทำงานเป็นพนักงานระดับใด และพื้นความรู้ชั้นใด(๒) ลูกจ้างรายเดือนประเภทที่ ๒ให้ได้รับเงินค่าจ้างเป็นรายเดือนในอัตราขั้นต้นและขั้นสูงสุดตามที่คณะกรรมการรถไฟแห่งประเทศไทยกำหนดข้อ ๘ ลูกจ้างรายเดือนประเภทที่ ๒ซึ่งปฏิบัติหน้าที่อยู่ในเขต ๑๐ จังหวัดภาคใต้ ได้แก่ จังหวัดตรัง จังหวัดสตูลจังหวัดสงขลา จังหวัดปัตตานี จังหวัดยะลา จังหวัดนราธิวาส จังหวัดพัทลุงจังหวัดสุราษฎร์ธานี จังหวัดชุมพร และจังหวัดนครศรีธรรมราช ให้ได้รับเงินยังชีพ (ยช.ภาคใต้) เพิ่มอีกคนละ ๕๐ บาทต่อเดือนโดยไม่คำนึงว่า จะมีการลาหยุด ลาป่วยโดยได้รับเงินค่าจ้างในแต่ละเดือนหรือไม่เว้นแต่ผู้ที่ย้ายเข้าหรือออกจากเขตในระหว่างเดือนให้ได้รับเงินยังชีพเฉลี่ยตามจำนวนวันที่ได้ปฏิบัติหน้าที่อยู่ในเขตในเดือนนั้นๆหมวด๒วันและเวลาทำงาน ข้อ ๙ ให้ลูกจ้างรายเดือนมีวันและเวลาทำงานวันหยุดประจำสัปดาห์ วันหยุดตามประเพณี และวันหยุดพักผ่อนประจำปีตามที่การรถไฟแห่งประเทศไทยกำหนดหมวด๓การลา ข้อ ๑๐ ลูกจ้างรายเดือนมีสิทธิลาป่วยเพื่อหยุดพักรักษาตัวในรอบ ๑ ปีปฏิทินโดยได้รับเงินค่าจ้าง ในวันที่ลาเท่ากับอัตราค่าจ้างในวันทำงานปกติมีกำหนดดังนี้(๑) ลูกจ้างรายเดือนประเภทที่ ๑ กรณีเจ็บป่วยธรรมดามีกำหนดไม่เกิน ๓๐ วันทำการ กรณีเจ็บป่วยเนื่องจากการปฏิบัติงานในหน้าที่มีกำหนดไม่เกิน ๖๐ วันทำการ(๒) ลูกจ้างรายเดือนประเภทที่ ๒ กรณีเจ็บป่วยธรรมดา มีกำหนดไม่เกิน๖๐ วันทำการ แต่ในกรณีจำเป็น ผู้บังคับบัญชาที่มีอำนาจอาจอนุญาตให้ลาต่อไปได้อีกไม่เกิน ๖๐ วันทำการ กรณีเจ็บป่วยเนื่องจากการปฏิบัติงานในหน้าที่ มีกำหนดไม่เกิน๑๒๐ วันทำการลูกจ้างรายเดือนที่ประสงค์จะลาป่วย เพื่อหยุดพักรักษาตัวต้องแจ้งและจัดส่งใบลาต่อผู้บังคับบัญชาในวันที่ลาเว้นแต่ด้วยอาการป่วยนั้นไม่สามารถลงชื่อในใบลาได้ก็ให้ผู้อื่นแจ้งลาแทนได้แต่เมื่อสามารถลงชื่อได้แล้วก็ให้รีบจัดส่งใบลาโดยเร็วการลาป่วยเพื่อหยุดพักรักษาตัวติดต่อกันตั้งแต่ ๓ วันขึ้นไปผู้ลาจะต้องมีใบรับรองการตรวจอาการป่วยจากนายแพทย์รถไฟหรือจากแพทย์แผนปัจจุบันชั้นหนึ่งและมีแพทย์รถไฟลงชื่อรับรองกำกับมาแสดงด้วยในกรณีที่ผู้ป่วยอยู่ห่างไกล ไม่อาจให้แพทย์ตรวจรับรองอาการป่วยได้สะดวกก็ให้ผู้ช่วยแพทย์หรือพยาบาลซึ่งประจำอยู่ ณ ที่ทำการพยาบาลรถไฟ หรือสถานีอนามัยที่ไม่มีแพทย์ประจำอยู่ออกใบรับรองอาการป่วยเพื่อหยุดพักรักษาตัวติดต่อกันได้ไม่เกิน ๓ วันการลาป่วยเพื่อหยุดพักรักษาตัวติดต่อกันตั้งแต่ ๓๐วันขึ้นไป ก่อนที่จะให้เข้าปฏิบัติงานต่อไปให้ผู้บังคับบัญชาส่งตัวไปให้แพทย์รถไฟตรวจร่างกายเสียก่อนและให้ปฏิบัติตามความเห็นของแพทย์ด้วยในกรณีที่ลาป่วยติดต่อกันเกิน ๖๐ วัน ให้ผู้บังคับบัญชาส่งตัวให้แพทย์รถไฟตรวจร่างกายและเสนอความเห็นด้วยว่าผู้นั้นจะสามารถรักษาให้หายได้หรือไม่ ถ้ารักษาให้หายได้จะต้องใช้เวลาเท่าใดและจะสามารถปฏิบัติหน้าที่ตามเดิมได้หรือไม่ โดยปฏิบัติตามระเบียบว่าด้วยการตรวจร่างกายผู้สมัครงานและผู้ปฏิบัติงานรถไฟการลาป่วยเพื่อหยุดพักรักษาตัวตามวรรคก่อนให้นับรวมวันหยุดที่มีในระหว่างลาด้วยข้อ ๑๑ ลูกจ้างรายเดือนประเภทที่ ๒มีสิทธิลากิจส่วนตัวในรอบ ๑ ปีปฏิทิน โดยได้รับเงินค่าจ้างในวันที่ลาเท่ากับค่าจ้างในวันทำงานปกติได้ไม่เกิน๔๕ วันทำการ ส่วนลูกจ้างรายเดือนประเภทที่ ๑ไม่มีสิทธิได้รับเงินค่าจ้างในวันที่ลาลูกจ้างรายเดือนที่ประสงค์จะลากิจส่วนตัวต้องยื่นใบลาตามแบบที่การรถไฟแห่งประเทศไทยกำหนดและต้องได้รับอนุญาตจากผู้บังคับบัญชา ผู้มีอำนาจอนุญาตให้ลาได้ก่อน จึงจะหยุดงานได้เว้นแต่การลานั้นมีเหตุจำเป็นและไม่สามารถรอรับอนุญาตได้ทัน เมื่อได้ยื่นใบลาไว้แล้วก็ให้หยุดงานไปได้แต่จะต้องรายงานชี้แจงเหตุผลความจำเป็นเมื่อกลับเข้าทำงานตามปกติแล้วข้อ ๑๒ลูกจ้างรายเดือนที่ประสงค์จะลาคลอดบุตรให้จัดส่งใบลาต่อผู้บังคับบัญชาตามลำดับชั้นจนถึงผู้มีอำนาจอนุญาตก่อนหรือในวันที่ลา เว้นแต่ไม่สามารถจะลงชื่อในใบลาได้จะให้ผู้อื่นแจ้งลาแทนก็ได้แต่เมื่อสามารถลงชื่อได้แล้วให้จัดส่งใบลาโดยเร็วและมีสิทธิลาคลอดบุตรโดยได้รับเงินค่าจ้างได้ครั้งหนึ่งไม่เกิน๖๐ วัน โดยไม่ต้องมีใบรับรองแพทย์มาแสดงการลาคลอดบุตรจะลาในวันที่คลอด ก่อน หรือหลังวันคลอดก็ได้ถ้าวันลาคลอดบุตรคาบเกี่ยวกับวันลาประเภทใดซึ่งยังไม่ครบกำหนดวันลาให้ถือว่าการลาประเภทนั้นสิ้นสุดลงและให้นับเป็นการลาคลอดบุตร ตั้งแต่วันเริ่มลาคลอดบุตรลูกจ้างรายเดือนที่ลาคลอดบุตรแล้วหากประสงค์จะลากิจส่วนตัวเพื่อเลี้ยงดูบุตรก็ให้มีสิทธิลากิจต่อเนื่องจากการลาคลอดบุตรได้ ไม่เกิน ๖๐ วันโดยไม่ได้รับเงินค่าจ้างในวันที่ลาข้อ ๑๓ลูกจ้างรายเดือนที่ถูกเรียกตัวเข้าระดมราชการทหาร จะต้องยื่นใบลาต่อผู้บังคับบัญชาภายใน๔๘ ชั่วโมง นับแต่เวลารับหมายระดม และลาไปเข้าระดมตามวัน เวลา ในหมายระดมนั้นโดยไม่ต้องรอรับคำสั่งอนุญาต ให้ผู้บังคับบัญชาเสนอใบลาไปตามลำดับชั้นจนถึงผู้บังคับบัญชาที่มีอำนาจอนุญาตเมื่อพ้นจากการระดมแล้ว ให้รีบรายงานตนต่อผู้บังคับบัญชาโดยเร็วการลาเข้าระดมราชการทหารตามวรรคหนึ่งให้ได้รับเงินค่าจ้างในวันที่ลาข้อ ๑๔ ลูกจ้างรายเดือนประเภทที่ ๒ที่ได้ทำงานในการรถไฟแห่งประเทศไทยติดต่อกันมาแล้วไม่น้อยกว่า ๓ ปีและในขณะทำงานยังไม่เคยลาอุปสมบท หรือลาไปประกอบพิธีฮัจย์มาก่อนให้มีสิทธิลาอุปสมบท หรือลาไปประกอบพิธีฮัจย์ได้ ๑ ครั้ง มีกำหนดไม่เกิน ๑๒๐ วัน โดยได้รับเงินค่าจ้างในวันที่ลาทั้งนี้ สุดแต่ผู้นั้นนับถือศาสนาใดการลาตามวรรคหนึ่งผู้ลาต้องยื่นใบลาต่อผู้บังคับบัญชาก่อนวันลาอุปสมบทหรือก่อนวันเดินทางไปประกอบพิธีฮัจย์ไม่น้อยกว่า๖๐ วัน และให้ผู้บังคับบัญชาเสนอใบลาไปตามลำดับชั้นจนถึงผู้บังคับบัญชาที่มีอำนาจอนุญาตเมื่อได้รับอนุญาตแล้วจึงจะหยุดงานได้ในกรณีที่ผู้ลาอุปสมบทได้ลาสิกขาหรือผู้ลาไปประกอบพิธีฮัจย์เดินทางกลับถึงประเทศไทยก่อนครบกำหนดวันที่ได้รับอนุญาตให้ลาเกินกว่า๑๕ วัน ให้รีบกลับเข้าทำงานก่อนกำหนด แล้วรายงานให้ผู้บังคับบัญชาทราบข้อ ๑๕ การลาตั้งแต่ครึ่งวันขึ้นไปให้นับเป็นวันลาด้วยและการนับเวลาครึ่งวันให้ถือตามเวลาทำงานของหน่วยงานนั้น ๆเพื่อประโยชน์ในการคำนวณวันลา สำหรับการลาป่วย ลากิจส่วนตัวให้นับเฉพาะวันทำการเท่านั้นหมวด๔การออกจากงาน ข้อ ๑๖ ลูกจ้างรายเดือนของการรถไฟแห่งประเทศไทยต้องออกจากงานเมื่อ(๑) ตาย(๒) ลาออก(๓) ให้ออก(๔) ปลดออก(๕) ไล่ออกข้อ ๑๗ ลูกจ้างรายเดือนผู้ใดตายให้ถือว่าออกจากงานตั้งแต่เวลาตายข้อ ๑๘ลูกจ้างรายเดือนผู้ใดประสงค์จะลาออกจากงานก็ย่อมลาออกได้โดยยื่นใบลาออกเป็นหนังสือต่อผู้บังคับบัญชาเหนือตนขึ้นไปและต้องได้รับอนุญาตจากผู้บังคับบัญชา ซึ่งมีอำนาจอนุญาตให้ลาออกได้เสียก่อนจึงจะถือว่าได้ลาออกจากงานในกรณีผู้ขอลาออกมีเรื่องถูกกล่าวหาว่า กระทำผิดวินัยและอยู่ในระหว่างการสอบสวน หรือพิจารณาทางวินัย หรือถูกกล่าวหาว่ากระทำผิดคดีอาญาซึ่งมิใช่ความผิดที่เป็นลหุโทษ หรือความผิดที่มีกำหนดโทษขั้นลหุโทษหรือความผิดอันได้กระทำโดยประมาท ให้ผู้มีอำนาจอนุญาตให้ลาออกยับยั้งการอนุญาตให้ลาออกไว้เพื่อรอฟังผลของการสอบสวนหรือผลของคดีก่อนเมื่อเรื่องถึงที่สุดแล้วผู้ขอลาออกไม่ถูกลงโทษไล่ออก หรือปลดออกจะยับยั้งการอนุญาตให้ลาออกเฉพาะเหตุนั้นอีกต่อไปไม่ได้ข้อ ๑๙ เมื่อลูกจ้างรายเดือนมีกรณีดังต่อไปนี้และผู้บังคับบัญชาเห็นสมควรให้ออกจากงานก็ให้มีอำนาจสั่งให้ออกจากงานได้(๑) มีร่างกายทุพพลภาพ ไร้ความสามารถจิตฟั่นเฟือนไม่สมประกอบหรือเป็นโรคติดต่ออันตรายร้ายแรง(๒) มีความประพฤติไม่เป็นที่ไว้วางใจที่สมควรจะให้คงทำงานต่อไป(๓) หย่อนความสามารถด้วยเหตุใด ๆในอันที่จะปฏิบัติหน้าที่การงานของตน(๔) ทำงานติดต่อกันมานานจนครบสามสิบปีบริบูรณ์แล้วและเป็นผู้ที่มีลักษณะอย่างใดอย่างหนึ่งดังต่อไปนี้ก.มีความรู้ความสามารถไม่ดีพอกับตำแหน่งหน้าที่ เช่นปฏิบัติงานเฉื่อยชาล่าช้า หรือปฏิบัติงานผิดพลาดอยู่เสมอหรือมีความรู้สามารถเสมอตัวไม่ดีไม่เลว แต่หาผู้อื่นดีกว่าได้ข.ประพฤติตนไม่สมศักดิ์แห่งตำแหน่งหน้าที่ เช่นประพฤติตนเสเพลเสพเครื่องดองของเมาจนไม่สามารถครองสติได้ มีหนี้สินรุงรังเล่นการพนันที่ผิดกฎหมายค.มีอนามัยหรือสุขภาพไม่สมบูรณ์(๕) ครบเกษียณอายุ คือ เมื่อผู้ใดอายุครบหกสิบปีบริบูรณ์ในปีใดให้มีสิทธิที่จะทำงานต่อไปได้จนถึงสิ้นปีงบประมาณที่ครบเกษียณอายุแล้วให้ออกจากงานตั้งแต่วันขึ้นปีใหม่ของปีงบประมาณถัดไปแต่ถ้าผู้นั้นประสงค์จะออกเมื่อครบเกษียณอายุ ก็ให้ออกจากงานได้ตั้งแต่วันถัดไป(๖) ถูกจำคุกโดยคำพิพากษาศาลถึงที่สุดแล้วแม้ความผิดที่ลงโทษนั้นจะเป็นความผิดลหุโทษ หรือที่มีกำหนดโทษขั้นลหุโทษหรือความผิดอันได้กระทำโดยประมาท ซึ่งยังไม่ถึงกับจะถูกลงโทษไล่ออก หรือปลดออกฐานกระทำผิดวินัยจะสั่งให้ผู้นั้นออกจากงานเสียก็ได้(๗) ผู้ที่ได้รับการจ้างเป็นลูกจ้างรายเดือนของการรถไฟแห่งประเทศไทยแล้วภายหลังปรากฏว่าผู้นั้นขาดคุณสมบัติตามข้อ ๖ ก็ดี หรือลูกจ้างรายเดือนประเภทที่ ๑ เป็นผู้ขาดพื้นความรู้ตามข้อบังคับว่าด้วยวิทยฐานะ และอัตราเงินเดือน สำหรับบรรจุบุคคลใหม่เข้าทำงานเป็นพนักงานของการรถไฟแห่งประเทศไทยอยู่ก่อนได้รับการจ้างก็ดี หรือมีกรณีต้องหาอยู่ก่อนและภายหลังเป็นผู้ขาดคุณสมบัติเนื่องจากกรณีต้องหานั้นก็ดี ให้ผู้มีอำนาจสั่งจ้างสั่งให้ผู้นั้นออกจากงานโดยพลัน ทั้งนี้ไม่กระทบกระเทือนถึงการใดที่ผู้นั้นได้ปฏิบัติไปตามอำนาจหน้าที่ และการได้รับเงินค่าจ้างก่อนมีคำสั่งให้ออกจากงาน(๘) ถูกกล่าวหาว่ากระทำผิดวินัยอย่างร้ายแรงและการสอบสวนไม่ได้ความแน่ชัดพอที่จะลงโทษไล่ออกหรือปลดออกได้แต่มีมลทินหรือมัวหมองในกรณีที่ถูกสอบสวนนั้น ซึ่งถ้าจะให้คงทำงานอยู่ต่อไปอาจเป็นการเสียหายแก่การรถไฟแห่งประเทศไทยหมวด๕ระเบียบวินัยและการลงโทษ ข้อ ๒๐ ลูกจ้างรายเดือนของการรถไฟแห่งประเทศไทยต้องรักษาไว้ซึ่งระเบียบวินัยโดยเคร่งครัดผู้ใดฝ่าฝืนให้ถือว่าผู้นั้นกระทำผิดวินัย จักต้องได้รับโทษข้อ ๒๑ ระเบียบวินัยซึ่งลูกจ้างรายเดือนของการรถไฟแห่งประเทศไทยจักต้องรักษาไว้ มีดังนี้(๑)ต้องสนับสนุนการปกครองระบอบรัฐธรรมนูญด้วยความบริสุทธิ์ใจ(๒) ต้องเชื่อฟังและต้องปฏิบัติตามคำสั่งของผู้บังคับบัญชาที่สั่งในหน้าที่โดยชอบด้วยกฎหมายถ้าไม่เห็นพ้องด้วยคำสั่งนั้น จะเสนอความเห็นทัดทานเป็นหนังสือก็ได้แต่ต้องเสนอโดยด่วน และถ้าผู้บังคับบัญชามิได้ถอนคำสั่งนั้นผู้อยู่ใต้บังคับบัญชาต้องปฏิบัติตามในการปฏิบัติหน้าที่การงานห้ามมิให้กระทำการข้ามผู้บังคับบัญชา เว้นแต่จะได้รับอนุญาตเป็นพิเศษ(๓)ต้องตั้งใจปฏิบัติหน้าที่การงานด้วยความระมัดระวังและอดทน เพื่อให้เกิดผลดีหรือความก้าวหน้าแก่การงาน(๔) ต้องปฏิบัติหน้าที่การงานด้วยความซื่อสัตย์สุจริตห้ามมิให้รายงานเท็จต่อผู้บังคับบัญชา และห้ามมิให้อาศัยอำนาจหน้าที่การงานไม่ว่าจะเป็นโดยทางตรงหรือทางอ้อม เพื่อหาผลประโยชน์ให้แก่ตนเองหรือผู้อื่น(๕) ต้องอุทิศเวลาของตนให้แก่กิจการรถไฟแห่งประเทศไทยจะละทิ้งหน้าที่การงานโดยไม่ได้รับอนุญาตจากผู้บังคับบัญชาไม่ได้(๖) ต้องรักษาชื่อเสียงมิให้ขึ้นชื่อว่าเป็นผู้ประพฤติชั่วห้ามมิให้ประพฤติตนเป็นคนเสเพล เสพของมึนเมาจนไม่สามารถครองสติได้ มีหนี้สินรุงรังหมกมุ่นในการพนันเป็นอาจิณกระทำความผิดอาญา หรือการอื่นใดซึ่งอาจทำให้เสียเกียรติศักดิ์แห่งตำแหน่งหน้าที่(๗) ต้องสุภาพเรียบร้อยต่อผู้บังคับบัญชา และต่อประชาชนห้ามมิให้ดูหมิ่นเหยียดหยามบุคคลใด ๆ(๘)ต้องถือและปฏิบัติตามแบบธรรมเนียมของกิจการรถไฟแห่งประเทศไทย(๙) ต้องรักษาความสามัคคีซึ่งกันและกัน(๑๐) ต้องช่วยเหลืออำนวยความสะดวกในหน้าที่การงานและเมื่อทางการต้องการความช่วยเหลือแล้วจะหลีกเลี่ยงหรือบิดพลิ้วเสียมิได้(๑๑) ต้องร่วมมือกันขจัดอุปัทวเหตุหรือเหตุการณ์ร้ายอันจะพึงเกิดขึ้นหรือได้เกิดขึ้นแก่กิจการรถไฟแห่งประเทศไทย(๑๒) ต้องรักษาเครื่องมือเครื่องใช้นั้นทุกสิ่งทุกอย่างที่ได้รับมอบให้ใช้ในกิจการประจำตัวห้ามมิให้นำเครื่องมือเครื่องใช้นั้นไปใช้เป็นประโยชน์ส่วนตัวหรือเพื่อประโยชน์ของผู้อื่น(๑๓) ต้องรักษาความลับในหน้าที่การงานและในกิจการของการรถไฟแห่งประเทศไทยข้อ ๒๒ โทษฐานผิดวินัยตามระเบียบการนี้ มี ๕ สถานคือ(๑) ไล่ออก(๒) ปลดออก (๓) ลดขั้นเงินเดือนค่าจ้าง(๔) ตัดเงินเดือนค่าจ้าง(๕) ภาคทัณฑ์ข้อ ๒๓ การไล่ออกจะกระทำได้เมื่อลูกจ้างรายเดือนผู้ใดกระทำผิดวินัยอย่างร้ายแรง ดังต่อไปนี้(๑) ทุจริตต่อหน้าที่(๒) ทำความผิดต้องรับอาญาจำคุก หรืออาญาที่หนักกว่าจำคุกโดยคำพิพากษาถึงที่สุด เว้นแต่ความผิดที่เป็นลหุโทษหรือความผิดที่กำหนดโทษขั้นลหุโทษ หรือความผิดอันได้กระทำโดยประมาท(๓) ต้องคำพิพากษาให้เป็นคนล้มละลายเพราะทำหนี้สินขึ้นด้วยความทุจริต(๔)ขัดคำสั่งผู้บังคับบัญชาที่สั่งโดยชอบด้วยหน้าที่การงานเป็นเหตุให้เสียหายหรืออาจจะเสียหายแก่กิจการของการรถไฟแห่งประเทศไทย(๕) ประมาทเลินเล่อในหน้าที่การงาน เป็นเหตุให้เสียหายหรืออาจจะเสียหายแก่กิจการของการรถไฟแห่งประเทศไทยอย่างร้ายแรง(๖) ประพฤติชั่วอย่างร้ายแรงข้อ ๒๔ การลงโทษไล่ออกถ้ามิใช่เป็นกรณีความผิดปรากฏชัดแจ้ง จะต้องมีการสอบสวนก่อนแต่การสอบสวนจะควรดำเนินการโดยวิธีใด ให้ผู้มีอำนาจตามความในข้อ ๕ เป็นผู้พิจารณาตามแต่จะเห็นสมควรข้อ ๒๕ กรณีดังต่อไปนี้ ให้ถือว่าเป็นกรณีความผิดปรากฏชัดแจ้งให้ลงโทษไล่ออกได้โดยไม่ต้องมีการสอบสวน คือ(๑) ทุจริตต่อหน้าที่และให้ถ้อยคำรับสารภาพต่อผู้บังคับบัญชา(๒) ต้องรับอาญาจำคุกหรืออาญาที่หนักกว่าจำคุกโดยคำพิพากษาถึงที่สุด เว้นแต่ความผิดที่เป็นลหุโทษหรือความผิดที่มีกำหนดโทษขั้นลหุโทษ หรือความผิดอันได้กระทำโดยประมาท(๓) ต้องคำพิพากษาให้เป็นคนล้มละลายเพราะทำหนี้สินขึ้นด้วยความทุจริต(๔) ขาดงานติดต่อกันเกินกว่า ๗ วัน หรือขาดงานไม่ติดต่อกันแต่รวมแล้วเกินกว่า ๑๕ วัน ในรอบ ๑ ปี (ปีปฏิทิน) โดยไม่มีเหตุผลอันสมควร(๕) ละทิ้งหน้าที่ในขณะที่ปฏิบัติอยู่และเกิดหรืออาจเกิดความเสียหายแก่กิจการรถไฟแห่งประเทศไทย อย่างร้ายแรง(๖) ขัดคำสั่งผู้บังคับบัญชาที่สั่งโดยชอบ(๗) ประพฤติชั่วอย่างร้ายแรงซึ่งผู้บังคับบัญชาที่ดำรงตำแหน่งหัวหน้าแผนกหรือเทียบเท่าขึ้นไปได้ประสบพบเห็นด้วยตนเองข้อ ๒๖ การลงโทษปลดออกจะกระทำได้เมื่อลูกจ้างรายเดือนผู้ใดกระทำผิดวินัยอย่างร้ายแรงแต่ยังไม่ถึงกับต้องถูกไล่ออกหรือมีเหตุอันควรลดหย่อนข้อ ๒๗ลูกจ้างรายเดือนผู้ใดมีกรณีถูกกล่าวหาว่ากระทำผิดวินัยอย่างร้ายแรงจนถูกสอบสวนหรือถูกฟ้องคดีอาญา หรือถูกกล่าวหาว่ากระทำผิดอาญา เว้นแต่คดีความผิดลหุโทษหรือความผิดอันได้กระทำโดยประมาทถ้าผู้บังคับบัญชาที่ลูกจ้างผู้นั้นสังกัดเห็นว่ามีมลทินหรือมัวหมองจะให้คงอยู่หน้าที่การงานระหว่างสอบสวนพิจารณาจะเป็นการเสียหายแก่การรถไฟแห่งประเทศไทยหรือผู้นั้นมีอายุใกล้กำหนดที่จะต้องออกจากงานเพราะเหตุอายุครบหกสิบปีบริบูรณ์ก็ให้ผู้บังคับบัญชาผู้มีอำนาจสั่งอนุญาต การลาออก สั่งให้ผู้นั้นออกจากงานไว้ก่อนเพื่อรอฟังผลการสอบสวนพิจารณาได้แต่ถ้าภายหลังศาลพิพากษาว่ามีความผิดหรือสอบสวนพิจารณาได้ความเป็นสัตย์ว่า จะต้องลงโทษไล่ออก หรือปลดออกหรือเป็นกรณีที่จะต้องให้ออกจากงานด้วยเหตุอื่น ก็ให้ดำเนินการเปลี่ยนแปลงคำสั่งเป็นไล่ออกหรือปลดออก หรือให้ออกจากงานด้วยเหตุอื่น ถ้าปรากฏว่าผู้ถูกสั่งให้ออกจากงานไว้ก่อนมิได้มีความผิดเลยหรือมีความผิดไม่ถึงกับจะต้องถูกลงโทษไล่ออกหรือปลดออก และไม่มีกรณีที่จะต้องออกจากงานด้วยเหตุอื่นให้ผู้บังคับบัญชาที่สั่งให้ออกจากงานก่อนสั่งให้ผู้นั้นกลับเข้าทำงานตามเดิมในกรณีที่ปรากฏผลการสอบสวนพิจารณาเป็นยุติแล้วว่าผู้ถูกสั่งให้ออกจากงานไว้ก่อนมิได้มีความผิดหรือมีความผิดไม่ถึงกับจะต้องถูกลงโทษไล่ออก หรือปลดออกเท่าที่เกี่ยวกับเงินค่าจ้างให้ผู้นั้นมีสิทธิได้รับเงินค่าจ้างในระหว่างถูกสั่งให้ออกจากงานไว้ก่อนนั้นเสมือนว่าผู้นั้นถูกสั่งให้พักงานแต่ถ้าผู้นั้นมีอายุครอบหกสิบปีบริบูรณ์แล้วก็ให้มีสิทธิได้รับเงินค่าจ้างเพียงวันที่มีอายุครบหกสิบปีบริบูรณ์ข้อ ๒๘ลูกจ้างรายเดือนผู้ใดมีกรณีถูกกล่าวหาว่ากระทำผิดวินัยอย่างร้ายแรงหรือถูกฟ้องคดีอาญาหรือถูกกล่าวหาว่ากระทำผิดอาญา เว้นแต่คดีความผิดลหุโทษหรือความผิดอันได้กระทำโดยประมาทถ้าผู้บังคับบัญชาเห็นว่ายังไม่สมควรสั่งให้ออกจากงานไว้ก่อน เพราะกรณีมีมลทินหรือมัวหมองไม่ปรากฏชัดแต่หากจะให้คงอยู่ในหน้าที่การงานระหว่างสอบสวนพิจารณาจะเป็นการเสียหายแก่การรถไฟแห่งประเทศไทยก็ให้สั่งให้ผู้นั้นพักงาน เพื่อรอฟังผลการสอบสวนพิจารณาได้เมื่อได้สั่งพักงานไว้แล้วจะสั่งให้ออกจากงานไว้ก่อนตาม ข้อ ๒๗ อีกชั้นหนึ่งก็ได้ลูกจ้างรายเดือนที่ถูกฟ้องคดีอาญาหรือต้องหาคดีอาญาหลายสำนวนหรือถูกกล่าวหาว่ากระทำผิดวินัยหลายเรื่องให้ผู้บังคับบัญชามีอำนาจสั่งพักงานได้ทุกเรื่องเมื่อสอบสวนพิจารณาเสร็จสิ้นแล้วก็ให้ดำเนินการตามข้อ๒๙ข้อ ๒๙ การให้พักงานให้พักตลอดเวลาที่มีการสอบสวนหรือพิจารณา เมื่อสอบสวนพิจารณาเสร็จแล้วถ้าปรากฏว่าผู้ที่ถูกสั่งพักมิได้กระทำผิด ให้ผู้สั่งพักสั่งให้ผู้นั้นกลับเข้าทำงานตามเดิมโดยจ่ายเงินค่าจ้างในระหว่างพักงานให้เต็มอัตราของค่าจ้าง แต่ถ้าปรากฏว่าได้กระทำผิดจริงให้สั่งไล่ออกหรือปลดออกสุดแต่กรณี เว้นแต่ความผิดนั้นไม่ถึงกับจะต้องถูกลงโทษไล่ออก หรือปลดออกจะให้ผู้นั้นกลับเข้าทำงานตามเดิมและลงโทษสถานอื่นก็ได้ โดยจ่ายเงินค่าจ้างในระหว่างพักงานให้ไม่เกินกึ่งอัตราของค่าจ้างข้อ ๓๐ การไล่ออก หรือปลดออกในกรณีที่มีการพักงาน หรือให้ออกจากงานไว้ก่อน ให้ไล่ออก หรือปลดออกตั้งแต่วันที่ถูกพัก หรือวันที่ถูกให้ออกจากงานไว้ก่อน ส่วนกรณีที่ไม่มีการพักงานหรือให้ออกจากงานไว้ก่อนให้ไล่ออก หรือปลดออก นับตั้งแต่วันถัดจากวันออกคำสั่งข้อ ๓๑ ลูกจ้างรายเดือนผู้ใดกระทำผิดวินัยแต่ไม่ร้ายแรงถึงกับจะต้องถูกลงโทษไล่ออก หรือปลดออกให้ผู้บังคับบัญชาสั่งลงโทษลดขั้นเงินค่าจ้าง ครั้งหนึ่งไม่เกินอัตราดังต่อไปนี้ผู้บังคับบัญชาลดโทษครั้งหนึ่งผู้อำนวยการฝ่ายหรือเทียบเท่าหรือหัวหน้าสำนักงานไม่เกิน ๓ ขั้นหัวหน้ากองหรือเทียบเท่าไม่เกิน ๒ ขั้นหัวหน้าแผนกหรือเทียบเท่าไม่เกิน ๑ ขั้นในการลดขั้นเงินค่าจ้างนี้แม้จะทำให้ผู้ถูกลงโทษได้รับเงินค่าจ้างต่ำกว่าขั้นต่ำของตำแหน่งที่ครองอยู่ก็ให้มีอำนาจกระทำได้ข้อ ๓๒ ลูกจ้างรายเดือนผู้ใดกระทำผิดวินัยแต่ยังไม่ถึงขนาดจะลงโทษลดขั้นเงินค่าจ้างให้ผู้บังคับบัญชาตามลำดับชั้นมีอำนาจลงโทษตัดเงินค่าจ้างครั้งหนึ่งไม่เกินอัตราดังต่อไปนี้ผู้บังคับบัญชากำหนดเวลาเดือนส่วนเงินค่าจ้างที่ตัดร้อยละผู้อำนวยการฝ่ายหรือเทียบเท่าหรือหัวหน้าสำนักงาน๑๒๓๐หัวหน้ากองหรือเทียบเท่า๘๒๕หัวหน้าแผนกหรือเทียบเท่า๖๒๐ข้อ ๓๓ ลูกจ้างรายเดือนผู้ใดกระทำผิดวินัยควรได้รับโทษลดขั้นเงินค่าจ้างหรือตัดเงินค่าจ้างแต่มีเหตุอันควรปรานีหรือในกรณีกระทำผิดนั้นเป็นความผิดเล็กน้อยผู้บังคับบัญชาจะลงโทษเพียงภาคทัณฑ์โดยแสดงความผิดของผู้นั้นให้ปรากฏเป็นหนังสือไว้ก็ได้ข้อ ๓๔เมื่อผู้บังคับบัญชาที่มีอำนาจได้สั่งลงโทษผู้กระทำผิดแล้ว ผู้บังคับบัญชาเหนือผู้สั่งลงโทษมีอำนาจที่จะพิจารณาเพิ่มโทษลดโทษ หรือยกโทษเสียก็ได้ แต่ถ้าเป็นการเพิ่มโทษโทษที่สั่งเพิ่มรวมกับที่สั่งไว้แล้ว จะต้องไม่เกินอำนาจของผู้บังคับบัญชาที่สั่งลงโทษใหม่นั้นข้อ ๓๕ คำสั่งลงโทษจะต้องทำเป็นหนังสือกับให้แสดงถึงพฤติการณ์ในการกระทำว่าเป็นความผิดในระเบียบข้อบังคับหรือคำสั่งใดมีโทษสถานใดข้อ ๓๖ ความผิดในกรณีใด ควรลงโทษหนักเบาเพียงใดให้เป็นไปตามแบบธรรมเนียม ระเบียบ หรือคำสั่งที่กำหนดไว้หมวด๖การร้องทุกข์ ข้อ ๓๗ คำว่า ร้องทุกข์ หมายความว่าเป็นเรื่องราวชี้แจงหรือร้องเรียนของผู้ยื่นว่าผู้บังคับบัญชาสั่งการลงโทษตนโดยไม่เป็นธรรม หรือนอกเหนืออำนาจไม่ชอบด้วยระเบียบแบบแผนข้อ ๓๘ เพื่อให้การปฏิบัติหน้าที่ของลูกจ้างรายเดือนตามที่ได้รับมอบหมายดำเนินไปด้วยดีและเรียบร้อยมีสมรรถภาพผู้บังคับบัญชาย่อมมีอำนาจจะสั่งลงโทษผู้ใต้บังคับบัญชาของตนฐานผิดวินัยได้ตามที่กำหนดไว้ในหมวด๕ข้อ ๓๙ลูกจ้างรายเดือนผู้ใดถูกผู้บังคับบัญชาสั่งลงโทษฐานผิดวินัย ผู้นั้นต้องปฏิบัติตามทันทีถ้าเห็นว่าตนไม่ได้รับความเป็นธรรมในคำสั่ง ก็มีสิทธิร้องทุกข์ได้แต่ถ้าปรากฏว่าการร้องทุกข์นั้นเป็นเท็จให้ถือว่าเป็นการผิดวินัยข้อ ๔๐ การร้องทุกข์ผู้ร้องจะร้องได้แต่สำหรับตนเองเท่านั้น และต้องมีเหตุผลประกอบโดยชัดแจ้งใช้ถ้อยคำสุภาพ ลงลายมือชื่อ ตำแหน่ง และตำบลที่อยู่โดยชัดเจนห้ามร้องทุกข์แทนผู้อื่นเป็นอันขาด ห้ามลงชื่อรวมกันหรือเข้ามาร้องทุกข์พร้อมกันหลาย ๆ คน และห้ามร้องทุกข์ก่อนเวลาล่วงไปแล้ว ๒๔ชั่วโมง นับตั้งแต่มีเหตุจะต้องร้องทุกข์เกิดขึ้นข้อ ๔๑ การร้องทุกข์ ให้ผู้ร้องยื่นภายใน ๑๕ วันนับจากเวลาที่ได้มีเหตุที่จะร้องทุกข์เกิดขึ้นแล้ว ๒๔ ชั่วโมง โดยทำเป็นคำร้อง ๒ฉบับ ต้นฉบับให้ยื่นต่อผู้บังคับบัญชาเหนือผู้ที่สั่งลงโทษขึ้นไปชั้นหนึ่งและสำเนายื่นต่อผู้บังคับบัญชาเหนือตนโดยตรงข้อ ๔๒ ผู้บังคับบัญชาโดยตรงของผู้ร้องทุกข์เมื่อได้รับสำเนาคำร้องทุกข์แล้วให้เสนอสำเนาคำร้องทุกข์นั้นพร้อมด้วยคำชี้แจงของตนที่จะพึงมีต่อไปยังผู้บังคับบัญชาเหนือตนโดยตรง ภายใน ๗ วันนับแต่วันที่ได้รับสำเนาคำร้องทุกข์ข้อ ๔๓ให้ผู้บังคับบัญชาเหนือผู้สั่งลงโทษพิจารณาและวินิจฉัยคำร้องทุกข์ที่ได้รับจากผู้ใต้บังคับบัญชาเสนอขึ้นมานั้นให้เสร็จภายใน๑๕ วัน นับแต่วันที่ได้รับเสนอคำร้องทุกข์ เว้นแต่ในกรณีพิเศษหรือมีเหตุจำเป็นซึ่งไม่อาจจะพิจารณาให้เสร็จได้ทันภายในกำหนดนั้นได้ ก็ให้ขยายเวลาออกไปได้ไม่เกิน๒ ครั้ง แต่ละครั้งเป็นเวลาไม่เกิน ๑๕ วัน และจะต้องแสดงเหตุผลที่ต้องขยายเวลาด้วยทุกครั้งแต่ถ้าได้ขยายเวลาออกไปแล้วถึง ๒ ครั้ง ก็ยังพิจารณาไม่แล้วเสร็จ จะขยายเวลาออกไปอีกไม่เกิน๒ ครั้ง ต่อเมื่อได้รับอนุมัติจากผู้ว่าการรถไฟแห่งประเทศไทยข้อ ๔๔กรณีผู้บังคับบัญชาซึ่งมีหน้าที่พิจารณาคำร้องทุกข์ตามข้อ ๔๓ ได้วินิจฉัยสั่งการแล้วถ้ามีผู้ร้องทุกข์เห็นว่ายังไม่ได้รับความเป็นธรรมผู้ร้องทุกข์มีสิทธิร้องอุทธรณ์ต่อคณะกรรมการกิจการสัมพันธ์โดยยื่นคำร้องอุทธรณ์ภายใน๑๕ วัน นับแต่วันทราบคำวินิจฉัยของผู้บังคับบัญชาดังกล่าวคำวินิจฉัยของคณะกรรมการกิจการสัมพันธ์ให้ถือเป็นที่สุดข้อ ๔๕ การร้องทุกข์ ถ้าไม่มีลายมือชื่อ ตำแหน่งและตำบลที่อยู่ของผู้ร้องทุกข์ หรือใช้นามแฝง หรือยื่นเป็นทำนองบัตรสนเท่ห์หรือยื่นเลยเวลาที่กำหนดไว้ให้ผู้บังคับบัญชาระงับการพิจารณาเสียได้ข้อ ๔๖ ผู้บังคับบัญชาผู้ใดได้รับเรื่องราวร้องทุกข์ของลูกจ้างรายเดือนที่ยื่นโดยถูกต้องตามระเบียบไว้แล้วเพิกเฉยเสียไม่จัดการอย่างใด ให้ถือว่าผู้นั้นกระทำผิดวินัยข้อ ๔๗ ในกรณีที่มีการร้องทุกข์เพราะถูกออกจากงานถ้าผู้ร้องทุกข์ได้รับการพิจารณาให้กลับเข้าทำงานตราเดิมผู้ได้กลับเข้าทำงานตามเดิมนั้น มีสิทธิได้รับเงินค่าจ้างดังนี้(๑) ถ้าระดับโทษถึงขั้นลดขั้นเงินเดือนให้จ่ายเงินค่าจ้างระหว่างออกจากงานได้เพียง๑ ใน ๔ ของเงินค่าจ้างที่ได้รับก่อนวันออกจากงาน(๒) ถ้าระดับโทษตั้งแต่ตัดเงินค่าจ้างลงมาให้จ่ายเงินค่าจ้างระหว่างออกจากงานได้เพียง ๑ ใน ๒ของเงินค่าจ้างที่ได้รับก่อนวันออกจากงาน(๓) ถ้าไม่มีความผิดให้จ่ายเงินค่าจ้างได้เต็มอัตราของเงินค่าจ้างที่ได้รับก่อนวันออกจากงาน ประกาศ ณ วันที่ ๗ มกราคม พ.ศ. ๒๕๔๕สราวุธ ธรรมศิริผู้ว่าการรถไฟแห่งประเทศไทยฐาปนี/แก้ไข๔ ธันวาคม ๒๕๔๕อารยา/แก้ไข๑๕ กรกฎาคม ๒๕๕๑จุฑามาศ/ปรับปรุง๑๕ กันยายน ๒๕๕๗[๑] ราชกิจจานุเบกษา เล่ม ๑๑๙/ตอนพิเศษที่ ๕๕ ง/หน้า ๔๔/๒๑ มิถุนายน๒๕๔๕